หลังจากที่แท้งน้องไปก็ได้ฝังยาคุมกำเนิดเลยแต่ว่าหลังจากแท้งน้องก็มีเลือดไหลทุกวันแต่น้อยเลยต้องนอน รพ ไปคืนนึงพอวันต่อมาเริ่มน้อยลงกว่าเดิม จนให้กลับบ้านได้แต่ว่าตอนนี้ก็ยังไหลอยู่แถมยังมากกว่าเดิมด้วย เป็นไรไหมครับ?? อีกคำถามนึงครับ คือหลังจากฝังยาได้4สัปดาห์ก็หลั่งในมาตลอด ตอนนี้แฟนมีอาการเหมือนจะท้อง แต่ยังไม่ได้ลองตรวจนะครับ เพราะตอนแท้งน้องแล้วยังมีเลือดออกอยู่ตอน7 วันแรกของการฝังยา ก็ขึ้น2 ขีดอยู่ ถามว่าแฟนจะท้องไหมครับ ???
สวัสดีค่ะ หากในวันที่แท้งลูก ได้ฝังยาคุมกำเนิดทันที ยาฝังคุมกำเนิดก็จะช่วยป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์ได้เพียง 0.05% ดังนั้น โอกาสที่จะตั้งครรภ์หลังจากฝังยาไปแล้ว 4 สัปดาห์ จึงถือว่าน้อยอย่างยิ่งส่วนการตรวจหาการตั้งครรภ์จากปัสสาวะนั้น หากตรวจหลังแท้งที่ 7 วันย่อมจะยังสมารถตรวจพบได้อยู่ เนื่องจากหลังการแท้งระดับค่าฮอร์โมน HCG ที่เป็นฮอร์โมนที่ตรวจพบในการตั้งครรภ์จะยังสูงอยู่ แล้วจึงจะค่อยๆ ลดลงจนเข้าสู่ระดับปกติและตรวจไม่พบจากการตรวจเลือดหรือปัสสาวะ ในเวลาประมาณ 1 เดือนดังนั้น หากในตอนนี้ผ่านมามากกว่า 1 เดือนแล้ว หากกังวลกลัวว่าจะมีการตั้งครรภ์เกิดขึ้น ก็ควรลองตรวจหาการตั้งครรภ์ดูค่ะสำหรับเลือดที่ออกจากช่องคลอดมาตลอดนั้น น่าจะเกิดจากผลข้างเคียงของยาฝังคุมกำเนิดได้ ซึ่งหากเลือดมีปริมาณไม่มาก ไม่มีปวดท้องน้อย ไม่มีตกขาวที่ผิดปกติ ไม่มีเจ็บขณะมีเพศสัมพันธ์ แนะนำให้สังเกตอาการไปก่อน โดยส่วนใหญ่เลือดที่เกิดจากผลข้างเคียงของยาฝัง จะค่อยๆ ออกน้อยลงเรื่อยๆ และต่อมาประจำเดือนก็จะขาดหายไปได้ค่ะแต่หากเลือดที่ออกมีปริมาณมาก หรือมีปวดท้องน้อย มีตกขาวที่ผิดปกติ มีอาการเจ็บขณะมีเพศสัมพันธ์ ควรไปพบสูติ-นรีแพทย์เพื่อหาสาเหตุอื่นๆ เช่นมีการติดเชื้อในโพรงมดลูก เป็นต้น แต่หากแล้วตรวจไม่พบความผิดปกติ แต่ยังคงมีเลือดไหลออกปริมาณมาก ไม่มีแนวโน้มลดลง แพทย์ก็จะให้ยามาทาน เช่น ยาหยุดการไหลของเลือด เช่น tranexamic acid (กรดทรานเอกซามิก) หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย หรืออาจพิจารณาถอดยาฝังคุมกำเนิดออกค่ะ